DA
23.1.2023
Den Europæiske Unions Tidende
C 24/73
Sag anlagt den 24. november 2022 — Pumpyanskiy mod Rådet (Sag T-740/22) (2023/C 24/99) Processprog: engelsk Parter Sagsøger: Dmitry Alexandrovich Pumpyanskiy (Ekaterinburg, Rusland) (ved advokaterne G. Lansky, P. Goeth, A. Egger) Sagsøgt: Rådet for den Europæiske Union
Sagsøgerens påstande — Det fastslås, at artikel 2, stk.
1, litra f) og g), i Rådets afgørelse 2014/145/FUSP (1), som ændret ved Rådets afgørelse (FUSP) 2022/329 (2), og artikel 3, stk.
1, litra f) og g), i Rådets forordning (EU) nr.
269/2014 (3), som ændret ved Rådets forordning (EU) 2022/330 (4) (herefter »de anfægtede kriterier for opførelse på listen«), ikke finder anvendelse i henhold til artikel 263 TEUF, artikel 275, stk.
2, TEUF og artikel 277 TEUF. — I henhold til artikel 263 TEUF annulleres Rådets afgørelse (FUSP) 2022/1530 (5) af 14. september 2022 om ændring af afgørelse 2014/145/FUSP om restriktive foranstaltninger over for tiltag, der underminerer eller truer Ukraines territoriale integritet, suverænitet og uafhængighed, og Rådets gennemførelsesforordning (EU) 2022/1529 (6) af 14. september 2022 om gennemførelse af forordning (EU) nr.
269/2014 om restriktive foranstaltninger over for tiltag, der underminerer eller truer Ukraines territoriale integritet, suverænitet og uafhængighed, for så vidt som disse retsakter vedrører sagsøgeren (listenr. 724). — Rådet tilpligtes at betale sagsomkostningerne i henhold til procesreglementets artikel 134.
Søgsmålsgrunde og væsentligste argumenter Til støtte for søgsmålet har sagsøgeren anført fire anbringender. 1.
Første anbringende om en tilsidesættelse af sagsøgerens ret til et forsvar. 2.
Andet anbringende om, at Rådet anlagde et urigtigt skøn ved at opføre sagsøgerens navn i bilagene til de anfægtede retsakter. 3.
Tredje anbringende om en tilsidesættelse af begrundelsespligten i henhold til artikel 296, stk.
2, TEUF. 4.
Fjerde anbringende om en uretmæssig tilsidesættelse af sagsøgerens grundlæggende rettigheder, herunder retten til respekt for hans privatliv og familieliv, hans hjem og hans kommunikation samt hans ejendomsret.
Sagsøgeren gør endvidere på grundlag af artikel 277 TEUF gældende, at de anfægtede kriterier for opførelse på listen er i uløselig konflikt med princippet om forudsigelighed, værdierne heri og retsstatsprincippet.
(1) (2) (3) (4) (5) (6)
Rådets afgørelse 2014/145/FUSP af 17.3.2014 om restriktive foranstaltninger over for tiltag, der underminerer eller truer Ukraines territoriale integritet, suverænitet og uafhængighed (EUT 2014, L 78, s. 16).
Rådets afgørelse (FUSP) 2022/329 af 25.2.2022 om ændring af afgørelse 2014/145/FUSP om restriktive foranstaltninger over for tiltag, der underminerer eller truer Ukraines territoriale integritet, suverænitet og uafhængighed (EUT 2022, L 50, s. 1).
Rådets forordning (EU) nr.
269/2014 af 17.3.2014 om restriktive foranstaltninger over for tiltag, der underminerer eller truer Ukraines territoriale integritet, suverænitet og uafhængighed (EUT 2014, L 78, s. 6).
Rådets forordning (EU) 2022/330 af 25.2.2022 om ændring af forordning (EU) nr.
269/2014 om restriktive foranstaltninger over for tiltag, der underminerer eller truer Ukraines territoriale integritet, suverænitet og uafhængighed (EUT 2022, L 51, s. 1).
Rådets afgørelse (FUSP) 2022/1530 af 14.9.2022 om ændring af afgørelse 2014/145/FUSP om restriktive foranstaltninger over for tiltag, der underminerer eller truer Ukraines territoriale integritet, suverænitet og uafhængighed (EUT 2022, L 239, s. 149).
Rådets gennemførelsesforordning (EU) 2022/1529 af 14.9.2022 om gennemførelse af forordning (EU) nr.
269/2014 om restriktive foranstaltninger over for tiltag, der underminerer eller truer Ukraines territoriale integritet, suverænitet og uafhængighed (EUT 2022, L 239, s. 1).